Jelved: - Euro | Indland/Fyn | Fyens.dk
Jelved: - Euro
26. maj 2008 kl. 04:00 | Opdateret 11. marts 2009 kl. 10:09
Den tidligere radikale økonomiminister Marianne Jelved:
- Euro, nærmest råber hun, når hun bliver stillet spørgsmålet: Kroner eller euro?
Da spørgsmålet sidst var til folkeafstemning den 28. september 2000, var hun frontfigur på ja-siden, og der var ikke grænser for de ulykker, hun mente ville ramme os, hvis vi dristede os til at sige nej.
Denne gang siger hun så, at vi skal sige ja, ikke af økonomiske- eller beskæftigelsesmæssige grunde, men af politiske.
- Vi skal sige ja, fordi den fælles valuta og ØMU'ens tredje fase er en meget, meget god ting for EU.
- Vi kommer jo ikke uden om, at euroen har sikret os både fremgang og stabilitet i EU, siger hun.
Marianne Jelved mener, at statsministeren vil vælge at sende euroen til afstemning som en separat del af de fire forbehold, mens han givetvis vil vælge at holde én afstemning om forsvarssamarbejdet og de retslige anliggender.
Marianne Jelved mener også, at flere danskere end i år 2000 er blevet tilhængere af den fælles mønt, efter at de på rejser og ferieture i rundt i Europa har lært den at kende.
Kroner eller euro?
Kroner er ikke danske
Søvndal: - Kroner
Jernbanemuseet blev virtuelt